Baionako setioa (1374)

Baionako setioa 1374. urtean Lapurdiko Baiona hiriburuan eta Ehun Urteetako Gerran zehar jazo zen gudu bat izan zen. Garai horretan Baiona Guiena lurraldeko zati zen eta Ingalaterrako Erresumaren menpe zegoen.

 Aurrekariak 
1373an Joanes Gantekoa Gaztela inbaditzeko asmoz Calaiseko portutik gudaroste handi batekin itsasoratu zen, baina udazkenean Bordelera iristean gizon gehienak galdu eta bere asmoa bertan behera utzi behar izan zuen. 1374an, Eduardo II.a Ingalaterrakoak kontinentean Calais, Bordele, Baiona eta Dordoinako inguruko zenbait udalerri besterik ez zituen.History of England from the Earliest to the Present Time: The history during the early and middle ages. Creasy, Edward Shepherd. J. Walton argitaletxea, 1870, 197. orr. 

1374ko ekainean Henrike II.a Gaztelakoak Luis I.a Anjoukoak hala eskatuta Guiena erasotzea erabaki zuen, Tolosan zegoen okzitaniar erregea gaztelarrei Baionan elkartu eta hiria bereganatuko zutela esan baitzion.A history of medieval Spain. O'Callaghan, Joseph F., Cornell University Press, 1983. 527. orr. isbn= 0801492645 

 Setioa 
Henrike II.a Gaztelakoak eta tartean 1.200 zaldun eta 5.000 peoiz osatutako 20.000 soldaduko gudarosteak Bidasoa ibaia zeharkatu eta behin Donibane Lohizune bereganatu ostean, Baiona itsaso eta lurrez setiatzeari ekin zioten, hiria Nafarroako Erresuma eta Ingalaterrako Erresumaren arteko loturagune garrantzitsua baitzenLos Trastamara y la Unidad Española. Rialp, 1981, 305. orr. isbn=8432121002 . Baina Luis I.a Anjoukoa ez zen bertaratu, Tolosa hiria ingelesen eraso batetik defendatzen gelditu beharra izan baitzuen. Baionarrek William ElmhamThe Chronica maiora of Thomas Walsingham, 1376-1422. Walsingham, Thomas; Preest, David; Clark, James G.; Boydell Press, 2005, 64. orr. isbn=1843831449  buruzagiaren gidaritzapean buruturiko erresistentzia izugarria eta frantziarrek gaztelarrei batere laguntzarik ez eskaintzearen ondorioz, gaztelarrak setioa altxatzera derrigortuak egon ziren, ekintza militar honetan 12.000 gizon galduz.A Walk across the French frontier into north Spain. March, Leopold. Richard Bentley, 1852. 14. orr. 

 Ondorioak 
Henrike II.a Gaztelakoa Burgos hirira itzuli zen, bertan gudarostea Joan errege-semearen ardurapean utzi zuen, soldadu batzuei erretiroa eman, eta Sevillara zuzendu zenHistoria general de España: desde los tiempos más remotos hasta nuestros días. Lafuente, Modesto. Establecimiento Tipográfico de Mellado, 1852. 7. bilduma, 338. orr. , andaluziar hirian Fernando Sánchez de TovarrenLa Marina de Castilla. Fernández Duro, Cesáreo. Editorial MAXTOR, 1894. 139. orr.  gidaritzapeko hamabost gaztelar eta bost portugaldar galerez osatutako itsas gudarostea antolatu eta Jean de Vienneren frantziar itsas gudarostearekin elkartu ondoren Britainiar Uharteak itsasoz erasotzera zuzendu ziren.

1369-1375 artean frantziarrek aurretik ingelesei ematera derrigortuak egon ziren lurralde gehienak berreskuratu zituzten, Calais, Cherbourg, Brest, Bordele, Baiona eta Erdialdeko Mendiguneko zenbait gotorleku salbu, eta Bordelen Trompette gaztelua eta Baionan Gaztelu Berria eraiki zituztenAquitaine. Amouroux, Henri. Réalités/Hachette, 1972. 14. orr. . 1375 eta 1377ko negoziazioak ez ziren ezertara iritsi.

 Erreferentziak 

 Bibliografia 
 Ctjzacq, Rene. Bayonne au Moyen Age. Le siege de 1374. Mont-de-Marsan, 1952. 

 Kanpo estekak 

Kategoria:Ehun Urteko Gerrako guduak
Kategoria:Baionako historia
Kategoria:Euskal Herriko setioak
Kategoria:1374